stanford-oval/wikipedia huggingface dataset:
Girls’ Generation
Historia > Debyytti ja ensimmäiset albumit (2007–2008)

Kesäkuussa 2007 Girls’ Generation esiintyi ensimmäisen epävirallisen kerran suositussa eteläkorealaisessa tv-ohjelmassa School of Rock. Kappale, jonka tytöt esittivät, oli nimeltään ”Into the New World” (kor. 다시 만난 세계), josta tuli heidän ensimmäinen singlensä. Tänä aikana kuvattiin myös ohjelma M.Net's Girls Go To School, jossa dokumentoitiin tyttöjen debyyttiä. ”Into the New World” julkaistiin singlenä, joka sisälsi lisäksi kaksi muuta kappaletta: ”Beginning” ja ”Perfect for You”, joka myöhemmin uudelleennimettiin ”Honeyksi” debyyttialbumille Girls’ Generation. ”Into the New Worldin” instrumentaaliversio lisättiin myös singleen. Ryhmä aloitti singlen promootiot pian sen julkaisemisen jälkeen ja esitti kappalettaan useiden eri tv-kanavien musiikkiohjelmissa. Virallisesti Girls’ Generation debytoi 5. päivä elokuuta 2007.
Lyhyen tauon jälkeen julkaistiin ryhmän ensimmäinen kokopitkä albumi Girls’ Generation (kor. 소녀시대) loppusyksystä 2007. Albumin nimikkosingle oli ”Girls’ Generation”, Lee Seungcheolin hittikappaleesta tehty cover-versio. Singlen promootiot alkoivat marraskuun alussa. ”Girls’ Generationista” tuli nopeasti ryhmän ensimmäinen hittibiisi, ja albumi on myynyt yli 120 000 kappaletta, päätyen kahdeksanneksi loppuvuoden levynmyyntilistalla. Vuoden 2008 alussa Girls’ Generation aloitti toisen singlensä ”Kissing You” promootiot. Kappaleen musiikkivideolla vieraili Super Juniorin jäsen Donghae. Tämä kappale saavutti myös ensimmäisen sijan Etelä-Korean kolmen suurimman televisioyhtiön musiikkilistoilla.
Maaliskuussa 2008 albumi ”Girls’ Generation” uudelleenjulkaistiin ja nimettiin Baby Babyksi. Kolmatta singleä ”Baby Baby” käytettiin albumin promootioissa. Syksyllä 2008 ilmoitettiin, että Girls’ Generation saisi Mnet-kanavalta Factory Girl -nimisen tositelevisio-ohjelman. Ohjelma kertoo siitä, kuinka tytöt työskentelevät apulaisina muotilehti Elle Girlin leivissä. Factory Girl alkoi pyöriä televisioissa lokakuun alussa. Ryhmä otti myös osaa SM Entertainmentin yhtyeiden yhteiskonserttikiertueeseen SM Town Live '08.
Historia > Toinen albumi ja Japanin debyytti (2010)

Vuoden 2010 alussa Girls’ Generation valittiin laulamaan SBS-kanavan uusi tunnuslaulu ”Looking at Tomorrow” (kor. 내일을 봅니다). Myöhemmin tammikuussa SM Entertainment varmisti ryhmän toisen kokopitkän albumin nimeltään Oh!,joka julkaistaisiin 28. tammikuuta. Nimikkosingle ”Oh!” julkaistiin digitaalisesti 25. tammikuuta ja kappaleen musiikkivideo kaksi päivää myöhemmin. Kappale nousi useiden musiikkilistojen kärkisijalle pian julkaisun jälkeen. Yhtye aloitti albumin markkinoinnin MBC:n musiikkiohjelmassa Show! Music Core 30. tammikuuta. Albumista julkaistiin uudelleenjulkaisu Run Devil Run, jonka samanniminen nimikkosingle ja sen musiikkivideo julkaistiin 17. maaliskuuta.
Girls’ Generation julkaisi toukokuussa 2010 poikabändi 2PM:n kanssa uuden kappaleen nimeltä ”CABI” mainostaakseen uutta vesipuistoa Soulissa. Kappaleen musiikkivideo julkaistiin YouTubessa 20. toukokuuta 2010.
Elokuussa 2010 Girls’ Generation aloitti markkinoinnin Japanissa julkaisemalla DVD:n nimeltä New Beginning of Girls’ Generation, joka sisältää musiikkivideot ryhmän seitsemästä hitistä sekä bonusvideoita. Japanin debyyttitilaisuus järjestettiin Tokiossa 25. elokuuta. Tämä oli suurin korealaisen musiikkiartistin debyytti Japanissa koskaan, sillä 10 000 fania oli kutsuttu paikalle. Toukokuussa Girls’ Generation teki sopimuksen japanilaisen Universal Music -yhtiön kanssa, jonka levy-yhtiö EMI Records Japan aikoi markkinoida yhtyettä.
Girls’ Generation julkaisi kolmannen minialbuminsa Hoot lokakuussa 2010. Yhtye osallistui Golden Disk Awards -palkintogaalaan 9. joulukuuta 2010. Heidät palkittiin kolmella palkinnolla, muun muassa palkinnot Vuoden albumista ja Vuoden artistista. Yhtyeestä tuli täten ensimmäinen tyttöyhtye, joka on saanut Vuoden artisti -palkinnon kahtena peräkkäisenä vuotena.
Historia > Menestys Japanissa, The Boys ja kansainvälistyminen (2011–2012)

Vuoden 2011 alussa Girls’ Generation julkaisi kappaleen ”Visual Dreams”, jota käytettiin Intel Coren markkinoinnissa kaikkialla Aasiassa. Yhtye julkaisi ensimmäisen japaninkielisen kappaleensa ”Mr. Taxi/Run Devil Run” huhtikuussa 2011.
Girls’ Generation julkaisi ensimmäisen japaninkielisen studioalbuminsa Girls’ Generation 1. kesäkuuta 2011. Yhtye piti Japanissa konserttikiertueen The 1st Japan Arena Tour markkinoidakseen albumia, yhteensä 14 konserttia eri puolilla Japania puolentoista kuukauden aikana.
Yhtye julkaisi kolmannen koreankielisen studioalbuminsa The Boys lokakuussa 2011. He allekirjoittivat sopimuksen Universal Music Groupin kanssa, jonka tytäryhtiö Interscope Records julkaisi albumin Yhdysvalloissa. Tähdätäkseen kansainvälisille markkinoille, Girls’ Generation esiintyi yhdysvaltalaisessa televisio-ohjelmassa Late Show with David Letterman 31. tammikuuta, ollen ohjelman ensimmäinen korealainen artisti. The Boys suunniteltiin alun perin julkaistavaksi iTunesin ja eri musiikkisivustojen kautta Aasiassa 5. lokakuuta, mutta albumin julkaisua lykättiin niin, että se saataisiin julkaistua maailmanlaajuisesti.
Marraskuussa 2011 julkistettiin, että yhtye tulee julkaisemaan ensimmäisen japaninkielisen kuvakirjansa nimeltä Holiday. Kuvakirjan kuvat olivat kokoelmia jäsenten tunnelmista lomallaan Japanissa. Girls’ Generation osallistui SM Entertainmentin artistien yhteiseen joulualbumiin Winter SMTown – The Warmest Gift, esittäen kappaleen ”Diamond”, joka julkaistiin 13. joulukuuta 2011. Yhtye julkaisi uudelleenpakatun version japaninkielisestä studioalbumistaan Girls’ Generation nimeltään The Boys 28. joulukuuta.
Girls’ Generation osallistui Golden Disk Awards -palkintogaalaan tammikuussa 2012, ja voitti yhteensä kaksi palkintoa: Vuoden artisti ja Vuoden kappale. Huhtikuussa 2012 yhtyeestä muodostettiin alaryhmä TTS (tunnetaan myös nimellä TaeTiSeo), joka julkaisi ensimmäisen minialbuminsa Twinkle 2. toukokuuta.
Girls’ Generation julkaisi neljännen japaninkielisen singlensä ”Paparazzi” 27. kesäkuuta 2012. Kolme kuukautta myöhemmin, yhtye julkaisi viidennen japaninkielisen singlensä ”Oh! / All My Love Is for You”. Kummatkin kappaleista lisättiin heidän toiselle japaninkieliselle studioalbumilleen Girls & Peace marraskuussa 2012.
Historia > I Got a Boy, maailmankiertue ja Love & Peace (2013)

Girls’ Generation julkaisi neljännen koreankielisen albuminsa I Got a Boy 1. tammikuuta 2013. Yhtye alkoi markkinoida albumiaan Mnetin musiikkiohjelmassa M! Countdown ja jatkoi helmikuun alkuun asti. Yhdysvalloissa albumi nousi ykkössijalle Billboardin Worl Albums -listalla.
Girls’ Generation aloitti toisen konserttikiertueensa Girls & Peace: 2nd Japan Tour Japanin Kobessa 9. helmikuuta, ja lopetti sen kahdenkymmenen esityksen jälkeen. Yhtye julkaisi ensimmäisen remix-albuminsa Best Selection Non Stop Mix 20. maaliskuuta, joka sijoittui sijalle kuusi Oriconin albumilistalla. Girls’ Generation julkaisi toisen livealbuminsa 2011 Girls’ Generation Tour 11. huhtikuuta heidän heinäkuussa 2011 Soulissa pidetyistä konserteistaan. Yhtye piti ensimmäisen maailmankiertueensa Girls’ Generation World Tour Girls & Peace kesäkuusta 2013 helmikuuhun 2014.
Joulukuussa, Girls’ Generation julkaisi kolmannen japaninkielisen studioalbuminsa Love & Peace, joka nousi kärkisijalle Oriconin albumilistalla, myyden yli 129 000 kappaletta. Albumi sisältää kaksi singleä: ”Love & Girls” ja ”Galaxy Supernova”, joista ensimmäinen sijoittui neljänneksi ja jälkimmäinen kolmanneksi Oriconin singlelistalla.
Yhtye voitti parhaan musiikkivideon palkinnon YouTube Music Awards -palkintogaalassa singlellään ”I Got a Boy”.
Historia > Mr. Mr. ja Jessican ero (2014)

Girls’ Generation julkaisi neljännen minialbuminsa Mr. Mr. helmikuussa 2014. Albumin samanniminen nimikkosingle nousi kärkisijalle useilla singlelistoilla muutaman tunnin kuluessa julkaisusta. Kappale nousi Yhdysvaltain Billboard 200 -listan sijalle 110.
Girls’ Generation esiintyi KCON-tapahtumassa Los Angelesissa elokuussa 2014. Yhtye julkaisi ensimmäisen japaninkieisen kokoelma-albuminsa The Best 23. kesäkuuta, joka sisältää yhtyeen vanhoja sekä uusia kappaleita. Samana kuukautena, yhtye päätti huhtikuussa alkaneen kolmannen konserttinsa Love & Peace Japanissa, esiintyen yhteensä seitsemässä eri Japanin kaupungissa. He keräsivät yhteensä 550 000 katsojaa kolmesta Japanin konserttikiertueestaan, asettaen katsojaennätyksen korealaisella tyttöyhtyeellä. Syyskuun jälkeen, Girls’ Generationista tuli ensimmäinen korealainen ryhmä, jonka kolmella virallisella Youtube-videolla (”Gee”, ”I Got a Boy” ja ”The Boys”) on yli 100 miljoonaa katsojaa.
SM Entertainment ilmoitti syyskuussa 2014, että Jessica ei ole enää yhtyeen jäsen heidän välisten ristiriitojen takia. Girls’ Generation jatkoi aktiviteettejaan jäljelle jääneiden kahdeksan jäsenten kesken ja piti konsertin The Best Live Japanissa joulukuussa 2014.
Historia > Lion Heart, Holiday Night ja tauko (2015–2017)

Girls’ Generation ilmoitti ensimmäisestä julkaisustaan ”Catch Me If You Can” kahdeksanjäsenisenä yhtyeenä maaliskuussa 2015. Kappaleen koreankielinen versio julkaistiin 10. huhtikuuta 2015, kun taas japaninkielinen versio julkaistiin kaksi päivää myöhemmin. Kappale nousi Oriconin singlelistan 8. sijalle.
Girls’ Generation julkaisi singlen ”Party” heinäkuussa 2015. Kappale nousi Gaon Digital Chart -listan kärkisijalle ja myi ensimmäisellä viikolla 256 390 kappaletta. Yhtye ilmoitti uudesta tositelevisio-ohjelmastaan Channel Soshi samana kuukautena.
Yhtye julkaisi seuraavan albuminsa Lion Heart kahdessa osassa; ensimmäinen osa julkaistiin 18. elokuuta ja toinen osa seuraavana päivänä. Albumi nousi Gaon Album Chart -listan kärkisijalle ja myi ensimmäisinä viikkoinaan 131 228 kappaletta. Yhtye mainosti albumiaan esiintyen useissa korealaisissa musiikkiohjelmissa, voittaen niistä yhteensä 21 musiikkipalkintoa. Yhdysvalloissa Lion Heart nousi Billboardin World Albums -listalla sijalle yksi.
Girls’ Generation piti neljännen soolokonserttinsa Phantasia Soulissa 21. ja 22. marraskuuta 2015.
Girls' Generation julkaisi elokuussa 2017 kuudennen kokopitkän albuminsa Holiday Night. Yhdysvalloissa levy otettiin vastaan kahden edeltäneen levyn tavoin, ja Holiday Night pääsi Billboardin World Albums -listalla ykkössijalle. Levyltä julkaistiin kaksi singleä, "All Night" ja "Holiday".
Lokakuussa 2017 kolme ryhmän jäsenistä Tiffany, Sooyoung ja Seohyun päättivät olla uusimatta sopimustaan ryhmän levy-yhtiön kanssa ja lähtivät levy-yhtiöstä. Jäsenet ovat kuitenkin myöhemmin varmistaneet olevansa vieläkin ryhmän jäseniä.
Historia > Forever 1 (2022–)

Yhtye julkaisi seitsemännen kokomittaisen albuminsa Forever 1 5. elokuuta 2022.
Jäsenet

Taeyeon (태연)
Sunny (써니)
Tiffany (티파니)
Hyoyeon (효연)
Yuri (유리)
Sooyoung (수영)
Yoona (윤아)
Seohyun (서현)
Jäsenet > Entiset jäsenet

Jessica (제시카)
Diskografia

| --- | --- |
 Korealaiset albumit Girls' Generation (2007)  Oh! (2010)  The Boys (2011)  I Got a Boy (2013)  Lion Heart (2015)  Holiday Night (2017)  Forever 1 (2022) :  Japanilaiset albumit Girls' Generation (2011)  Girls & Peace (2012)  Love & Peace (2013)
Aiheesta muualla

Yhtyeen kotisivu (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Girls' Generation
Girls’ Generation
| --- | --- |
Studioalbumit:  Girls’ Generation  Oh!  Girls’ Generation  The Boys  Girls & Peace  I Got a Boy  Love & Peace  Lion Heart  Holiday Night  Forever 1 
EP:t:  Gee  Tell Me Your Wish (Genie)  Hoot  Mr.Mr. 
Singlet:  ”Into the New World”  ”Girls’ Generation”  ”Kissing You”  ”Baby Baby”  ”Gee”  ”Way to Go!”  ”Tell Me Your Wish (Genie)”  ”Chocolate Love”  ”S.E.O.U.L.”  ”Oh!”  ”Mr. Taxi/Run Devil Run”  ”Hoot”  ”Visual Dreams”  ”The Boys”  ”Paparazzi”  ”All My Love Is for You”  ”Flower Power”  ”Dancing Queen”  ”I Got a Boy”  ”Love & Girls”  ”Galaxy Supernova”  ”My Oh My”  ”Mr.Mr.” 
Muuta:  Diskografia  SM Entertainment  Girls’ Generation-TTS 
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Tšekki 
Taiteenala:  MusicBrainz 
Muut:  Europeana 
Girls’ Generation vuonna 2008.
Girls’ Generation esittämässä kappaletta ”Tell Me Your Wish (Genie)” vuonna 2009.
Girls’ Generation esittämässä kappaletta ”The Boys” vuonna 2012.
Girls’ Generation esiintymässä Girls & Peace maailmankiertueellaan.
Girls’ Generation vuonna 2014.
Girls’ Generation esittämässä kappaletta ”Lion Heart” syyskuussa 2015.
Käännös suomeksi
Natalia Starr

| Natalia Starr |
| --- | --- |

Henkilötiedot
Syntynyt: 22. maaliskuuta 1993 (ikä 31)
Pornonäyttelijä
Taiteilijanimet:  Natalie Star
Aktiivisena:  2012-
Silmien väri:  sininen
Pituus:  173 cm
Paino:  57 kg
Aiheesta muualla
nataliastarr.com
IMDb
Natalia Starr (alkuperäiseltä nimeltään Katarzyna Tyszka, s. 22. maaliskuuta 1993 Varsova, Puola) on puolalais-yhdysvaltalainen pornonäyttelijä. Myös hänen Natasha-siskonsa on pornonäyttelijä. Vuonna 2018 hän oli ehdolla neljässä kategoriassa AVN-palkintotilaisuudessa. Hän on toiminut myös Penthousen mallina ja oli kuukauden Penthouse Pet heinäkuussa 2013.
Aiheesta muualla

Wikimedia Commonsissa on kuvia tai muita tiedostoja aiheesta .
Natalia Starr Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Puolustusvoimauudistus

Puolustusvoimauudistus oli Suomen puolustusvoimissa vuosina 2012–2015 toimeenpantu uudistus, jonka tarkoituksena oli muun muassa sopeuttaa organisaatio käytettävissä olevaan rahoitukseen. Tämä edellytti yhteensä noin 825 miljoonan euron säästöjä ja joukko-osastojen lakkauttamisia.
Kohdejoukot

Uudistuksen myötä lakkautettiin Hämeen rykmentti Lahdessa, Lentosotakoulu Kauhavalla, Ilmavoimien teknillinen koulu Jämsän Hallissa, Pioneerirykmentti Keuruulla, Pohjois-Karjalan prikaati Kontiolahdella ja Suomenlahden meripuolustusalueeseen kuulunut Kotkan rannikkopataljoona sekä kaikki jäljellä olleet sotilasläänit. Lakkautukset olivat osa säästötavoitteita, joilla puolustusvoimat on velvoitettu säästämään menoistaan 825 miljoonaa euroa vuoteen 2016 mennessä. Osa säästöistä tapahtuu osasta kiinteistökannasta luopumalla.
Muutokset materiaalitoimintoihin

Kolmen puolustushaaran, ilmavoimien, maavoimien ja merivoimien materiaalitoiminnot yhdistettiin Puolustusvoimien logistiikkalaitokseksi (PVLOGL). Esikunta sijoittui Tampereelle, koska siellä toimi myös muutoksien kohteena olleen Maavoimien materiaalilaitoksen esikuntatoiminnot.
Toimintojen siirtäminen

Hornet-hävittäjätoiminta siirtyi Satakunnan lennostosta Pirkkalasta Siilinjärvelle ja Rovaniemelle  Karjalan ja Lapin lennostoihin. Tykistöprikaati Kankaanpään Niinisalossa siirtyi Porin prikaatin alaiseksi. Ilmavoimien apumekaanikkokoulutus siirtyi Jyväskylän Tikkakoskelle Jämsän Hallin Ilmavoimien teknillisen koulun lakkautuksen myötä.
Lapin Ilmatorjuntarykmentti Rovaniemellä liitettiin Jääkäriprikaatiin joukkoyksikkönä.
Myös Maanpuolustuskorkeakoulun täydennyskoulutus- ja kehittämiskeskusta uudelleenorganisoidaan ja Maanpuolustuskorkeakoulun ainelaitoksia yhdistellään.
Senaatti-kiinteistöt organisoi seuraavien varuskuntien maa- ja rakennuskannan myymisen:
Lentosotakoulu (Kauhavan varuskunta)
Ilmavoimien Teknillinen Koulu (Hallin varuskunta)
Pioneerirykmentti (Keuruun varuskunta)
Pohjois-Karjalan Prikaati (Kontiorannan varuskunta)
Hämeen Rykmentti (Hennalan varuskunta)
Soittokunnat

Suomen sotilassoittokunnat muutettiin viideksi suursoittokunnaksi, joista kolme on puolustushaarasoittokuntia.
Alueorganisaation muutokset

Neljä sotilaslääniä lakkautettiin ja niiden alaiset aluetoimistot tulivat joukko-osastojen alaisiksi. Johtamistasojen määrä väheni täten neljästä kolmeen.
Aiheesta muualla

Maavoimat uudistuu 1.1.2015, (Arkistoitu – Internet Archive) Maavoimien esikunta
Valtioneuvoston kanslia: Suomen turvallisuus- ja puolustuspolitiikka: Valtioneuvoston selonteko 2012
Puolustusministeriön tiedote: Puolustusvoimauudistuksen edellyttämät säädösmuutokset
Aseveljeys

Aseveljeys on ihmissuhde ja siihen liittyvä yhteenkuuluvuuden tunne, asevelihenki, joka syntyy ja vallitsee osapuolten välillä eri tavoin jaetun sotakokemuksen, erityisesti rintamakokemuksen, perusteella. Aseveljeyden osapuolet ovat siis pääsääntöisesti sotilaita. Heitä kutsutaan aseveljiksi. Aseveljeys on sosiaalinen ilmiö, johon yleensä liitetään yhteenkuuluvuus, keskinäinen luottamus ja auttaminen. Suppeimmillaan aseveljeys vallitsee taistelijaparin kesken. Aseveljeys voi myös vähentää sosiaalisia eroja esimerkiksi ikä- tai yhteiskuntaluokkien edustajien välillä. Laajemmin ymmärrettynä kyse voi olla kokonaisten sodan kokeneiden ikäluokkien yhteenkuuluvuuden tunteesta. Aseveljeys-sanaa käytetään myös valtioiden sodanaikaisesta liittolaisuudesta puhuttaessa.
Samaan joukko-osastoon kuuluvat saattoivat vahvistaa yhteenkuuluvuuden tunnettaan suunnittelemalla ja ottamalla käyttöön erityisiä asevelimerkkejä.
Käsitteitä aseveljeys ja asevelihenki on alettu Suomessa viimeistään talvi- ja jatkosodan jälkeen käyttää myös ironisessa merkityksessä. Väinö Linnan romaanissa Tuntematon sotilas sotamies Rahikainen osoittaa Riitaojalle, missä hänen aseveljen auttamishalunsa rajat kulkevat: ”Lopulta täytyi Rahikaisen ottaa Riitaojan kiväärikin, sillä mies ei muuten kyennyt jatkamaan. Siitä huolimatta Rahikainen ei malttanut olla sanomatta: – Koitahan, jos saisit voatteesi kulukemaan. Miulla tuo asevelihenki ei ennää niijen kantamiseen riitä.” Suomalaisessa sotilasslangissa on käytetty sanaa asevelikorjaamo tarkoittamaan sotasairaalaa ja sodan jälkeen varuskuntasairaalaa.
Sotaveteraanien keskinäistä ja erityisesti sotainvalideihin kohdistunutta auttamistoimintaa on kutsuttu asevelityöksi. Sanat aseveljeys ja aseveli esiintyvät lukuisien veteraanijärjestöjen ja niiden toimintamuotojen, kuten julkaisujen nimissä. Vaasan kaupunginosa Asevelikylä on saanut nimensä aseveljeydestä.
Vilhelm (Saksan kruununprinssi)

Kruununprinssi Vilhelm husaarikaartin univormussa 1912/1913
Kruununprinssi Vilhelm noin vuonna 1915 julkaistussa saksalaisessa postikortissa.
Fredrik Wilhelm (Vilhelm) Viktor August Ernst (6. toukokuuta 1882 Marmoripalatsi, Potsdam, Saksan keisarikunta – 20. heinäkuuta 1951 Hechingen, Länsi-Saksa) oli Saksan keisarikunnan viimeinen kruununprinssi. Hän oli myös Saksan armeijan kenraali ja toimi komentajana ensimmäisen maailmansodan länsirintamalla.
Neljä sukupolvea Hohenzollerneja: keisari Vilhelm I sylissään prinssi Vilhelm, vas. kruununprinssi Friedrich Wilhelm (tuleva keisari Friedrich III), oikealla prinssi Vilhelm (tuleva keisari Vilhelm II) Potsdamissa 1882
Suku

Vilhelm oli vanhin isänsä keisari Vilhelm II:n ja äitinsä Augusta Viktorian kuudesta pojasta. Hänellä oli myös sisar prinsessa Viktoria Luise. Hän vietti lapsuutensa sisarustensa kanssa Potsdamin Marmoripalatsissa ja isänsä valtaistuimelle nousemisen jälkeen Neues  Palaisissa Potsdamissa. Hänen syntyessään Saksan hallitsijana oli vielä hänen isoisoisänsä Vilhelm I. Hän kuului Hohenzollern-sukuun.
Avioliitto ja jälkeläiset

Kruununprinssi Vilhelm avioitui Berliinissä 6. kesäkuuta 1905 Mecklenburg-Scwerinin herttuatar Cecilian (saks. Cäcilie, 1886–1954) kanssa. Hän oli Mecklenburg-Schwerinin suurherttua Friedrich Franz III:n ja suuriruhtinatar Anastasia Mihailovna Romanovan tytär, joka oli suuriruhtinas Mihail Nikolajevitsin ja suuriruhtinatar Olga Fjodorovnan tytär.
Heille syntyi kuusi lasta:
Preussin prinssi Wilhelm (1906–1940), luopui perintöoikeudestaan ​​vuonna 1933 mennäkseen morganaattisen avioliittoon Dorothea von Salviatin kanssa; heillä oli jälkeläisiä
Louis Ferdinand, Preussin prinssi (1907–1994); avioitui 1938 suuriruhtinatar Kira Kirillovnan kanssa, joka oli suuriruhtinas Kirill Vladimirovitšin ja prinsessa Victoria Melitan tytär; heillä oli jälkeläisiä
Preussin prinssi Hubertus (1909–1950); avioitui (1) 1941 paronitar Maria von Humboldt-Dachroedenin kanssa, avioitui (2) 1943 prinsessa Magdalena Reussin kanssa; heillä oli jälkeläisiä
Preussin prinssi Friedrich (1911–1966); avioitui 1945 Lady Brigid Guinnessin kanssa; heillä oli jälkeläisiä
Preussin prinsessa Alexandrine, "Adini" (1915–1980), syntyi Downin oireyhtymän saaneena
Preussin prinsessa Cecilie (1917–1975); meni naimisiin Clyde Kenneth Harrisin kanssa 1949; heillä oli jälkeläisiä
Sotilasura

Vilhelm sai nuorena sotilaskoulutuksen ja suoritti myös lakiopintoja Bonnin yliopistossa. Hän kävi kadettikoulua Plönissä, valmistui upseeriksi 18-vuotiaana ja yleni vuoteen 1913 mennessä husaarikaartin everstiksi. Maailmansodan sytyttyä hänet ylennettiin kenraaliluutnantiksi ja nimitettiin elokuussa 1914 viidennen armeijan komentajaksi. Myöhemmin sodan aikana hän sai ylennyksen kenraaliksi. Vilhelmillä oli sodan alkaessa vain vähän kokemusta komentajantehtävistä, mutta Saksassa haluttiin pitää kiinni perinteestä, jonka mukaan armeijan komentajina oli hallitsijasuvun jäseniä. Vilhelm palveli sodan loppuun saakka Ranskan-vastaisella länsirintamalla.
Sodan alkuvaiheessa Ardenneilla saavutettu menestys toi Vilhemille mainetta komentajana. Hän komensi myös helmikuussa 1916 ranskalaisia vastaan suoritettua suurta hyökkäystä Verdunissa. Syyskuussa 1916 Vilhelm sai komennettavakseen oman armeijaryhmän, joka muodostettiin yhdistämällä kolme länsirintaman keskiosasta vastannutta saksalaista armeijaa. Hänen joukkonsa saavuttivat vielä toukokuussa 1918 merkittävän voiton Aisnen luona. Ympärysvaltojen toisessa Marnen taistelussa suorittaman vastahyökkäyksen jälkeen Vilhelm tajusi kuitenkin sodan olevan luultavasti hävitty ja ehdotti Saksan ylimmälle sodanjohdolle perääntymistä ja rauhan tavoittelua. Ehdotus torjuttiin. Vallankumouksen puhjettua Saksassa marraskuussa 1918 Vilhelm joutui luopumaan kruununperimysoikeudestaan ja eroamaan myös armeijasta. Hän pyysi Saksan uudelta hallitukselta lupaa jatkaa armeijassa siihen asti kunnes joukot kotiutettaisiin, mutta pyyntö hylättiin. Vilhelm pakeni yhdessä isänsä kanssa 12. marraskuuta Doorniin, Hollantiin. Hän asettui myöhemmin asumaan Hollannissa Wieringenin saarelle.
Viimeiset vuodet

Vilhelm sai luvan palata Saksaan marraskuussa 1923 vakuutettuaan kansleri Gustav Stresemannille pysyttelevänsä erossa politiikasta. Hän asui sen jälkeen perheensä kanssa yksityishenkilönä Cecilienhofin linnassa Potsdamissa. Hän julkaisi 1920-luvulla useita muistelmakirjoja. Entisen keisari Vilhelm II:n kuoltua vuonna 1941 entisestä kruununprinssi Vilhelmistä tuli Hohenzollernin suvun päämies. Hänen kuoltuaan Hechningenissä Länsi-Saksassa vuonna 1951 suvun päämieheksi tuli hänen poikansa Louis Ferdinand. Vanhempi poika Wilhelm oli kaatunut toisessa maailmansodassa vuonna 1940.
Aiheesta muualla

Kuvia tai muita tiedostoja aiheesta Vilhelm (Saksan kruununprinssi) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Vilhelm II | Hohenzollernin suvun päämies 1941–1951 | Seuraaja: Louis Ferdinand von Hohenzollern |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Ruotsi  Tšekki  Kreikka  Alankomaat  Puola  Portugali  Vatikaani 
Tieteilijät:  CiNii 
Taiteenala:  FID 
Henkilöt:  Deutsche Biographie  DDB 
Muut:  RISM  IdRef 
Kruununprinssi Vilhelm ja puoliso Mecklenburg-Schwerinin herttuatar Cecilie 1905
Kruununprinssi Vilhelm isänsä keisari Vilhelm II:n ja vanhimman poikansa prinssi Wilhelmin kanssa 1927
Tapaaminen Adolf Hitlerin kanssa Potsdamissa 1933